JayJayThrowThrow/commonwealth-wiki-mix huggingface dataset:
Geografi Filipina

Filipina merupakan gugusan pulau yang terdiri daripada sekitar 7,641 buah pulau dengan jumlah keluasan, termasuk jasad air dalaman, sebanyak . Garis tepi laut sepanjang menjadikan Filipina negara kelima terpanjang garis pantai di dunia. Filipina terletak antara longitud 116° 40', dan 126° 34' T dan latitud 4° 40' dan 21° 10' U, bersempadan dengan Laut Filipina di timur, Laut China Selatan di barat, dan Laut Sulawesi di selatan. Pulau Borneo terletak beberapa ratus kilometer di barat daya sementara Taiwan terletak terus di utara. Kepulauan Maluku dan Sulawesi terletak di selatan barat daya sementara Palau terletak di timur Filipina.

Kebanyakan pulau bergunung dilitupi hutan hujan tropika dan berasal dari gunung berapi. Gunung tertinggi ialah Gunung Apo. It measures up to above sea level and is located on the island of Mindanao. Kedalaman Galathea di Jurang Filipina adalah titik paling dalam di negara dan ketiga paling dalam di dunia. Jurang tersebut terletak di Laut Filipina.

Sungai terpanjang ialah Sungai Cagayan di Luzon utara. Teluk Manila, di mana letaknya ibu negara Manila, bersambung dengan Laguna de Bay, tasik terbesar di Filipina, melalui Sungai Pasig. Teluk Subic, Teluk Davao, dan Teluk Moro antara teluk-teluk terpenting yang lain. Selat San Juanico memisahkan pulau-pulau Samar dan Leyte tetapi diseberangi oleh Jambatan San Juanico.

Terletak di pinggir barat lingkaran api Pasifik, Filipina banyak mengalami gempa bumi dan letusan gunung berapi. Penara Benham di timur dalam Laut Filipina merupakan kawasan dasar laut yang aktif dengan pembenaman tektonik. Sekitar 20 buah gempa bumi dicatat sehari, tetapi kebanyakannya terlalu lemah untuk dirasai. Gempa bumi besar terakhir ialah gempa bumi Luzon 1990.

ialah gunung berapi paling aktif di Filipina.]]
Terdapat banyak gunung berapi yang aktif seperti Gunung Mayon, Gunung Pinatubo, dan Gunung Taal. Letusan Gunung Pinatubo pada Jun 1991 menyebabkan letusan tanah terbesar di dunia pada abad ke-20. Bukan semua ciri-ciri geografi utama bersifat pemusnah. Antara tinggalan indah daripada gangguan geografi ialah Sungai Bawah Tanah Puerto Princesa, di mana tempatnya mewakili habitat untuk pemeliharaan biodiversiti, malah juga terdapat ekosistem selengkap gunung hingga laut dan antara hutan-hutan terpenting di Asia.

Disebabkan banyaknya gunung berapi, banyak mendapan mineral di Filipina. Dianggarkan bahawa Filipina mempunyai mendapan emas kedua terbesar di dunia selepas Afrika Selatan, dan salah satu mendapan tembaga terbesar di dunia. Ia juga kaya dengan nikel, kromit dan zink. Sungguhpun demikian, pengurusan lemah, penduduk terlalu padat serta kesedaran alam telah menyebabkan sumber mineral ini kurang dieksploitasi. Tenaga geoterma merupakan hasil aktiviti gunung berapi yang berjaya dimanfaatkan oleh Filipina. Filipina ialah pengeluar geoterma kedua terbesar selepas Amerika Syarikat, dengan 18% keperluan elektrik negara dipenuhi oleh kuasa geoterma.

Rujukan

G
Kanta cembung

thumb|300px|Kanta dwicembung
thumb|300px|Kanta cembung menfokus sinar cahaya
Kanta cembung adalah kanta yang tirus di luar (cembung: tirus di bahagian tepi dan tengahnya lebar). Sering kali digelar kanta penumpu atau kanta positif. Cahaya melalui kanta cembung tertumpu pada satu titik. Titik ini dikenali sebagai titik tumpuan. Kanta cembung mampu menghasilkan imej sebenar atau maya.

Cermin mata kanta cembung boleh digunakan untuk mengatasi rabun dekat. Ia juga digunakan dalam kanta pembesar dan mikroskop optik.
Lihat juga

* Kanta cekung

Kategori:Kanta

en:Convex lens
Masjid Kampung Rawa

Masjid Jamek Kampung Rawa merupakan sebuah masjid di daerah Daerah Timur Laut, Pulau Pinang.
Alamat

:Masjid Jamek Kampung Rawa
:Jalan Petani, Georgetown,
:10150 Pulau Pinang.
Sejarah

Terletak di Kampung Rawa, Jalan Patani bersebelahan Jalan Sungai Pinang. Perkataan Rawa sendiri diambil dari kelompok masyarakat Melayu Rawa (Rao) beragama Islam yang mengamalkan adat budaya Rao. Kedatangan mereka atas faktor perdagangan (perniagaan kitab) sejak zaman Kesultanan Melayu Melaka, seterusnya bermastautin di Tanah Melayu termasuk Pulau Pinang. Melalui hubungan perkahwinan dengan penduduk tempatan, kelompok ini berkembang lalu membentuk sebuah penempatan di Kampung Rawa bersebelahan susur Sungai Pinang.

Masjid Kampung Rawa pada asalnya merupakan sebuah surau kecil, dibina pada tahun 1952 di atas tanah Majlis Bandaraya Pulau Pinang memandangkan majoriti pekerja City Council pada waktu itu beragama Islam. Apabila bilangan pekerja Majlis Perbandaran semakin bertambah, sebuah madrasah pula dibina bagi memuatkan lebih ramai jemaah. Walau bagaimanapun, ia telah dirobohkan sekitar tahun 1960-an untuk pembinaan kuarters Majlis Perbandaran. Madrasah telah dipindahkan ke sebuah tapak di Kampung Rawa, yang juga merupakan tanah milik Majlis Perbandaran Pulau Pinang.

Madrasah tersebut akhirnya diperbesarkan menjadi sebuah masjid pada tahun 1995 dengan dana seorang penderma budiman dan sumbangan orang ramai. Tapak masjid kemudian diwakafkan pihak MPPP. Masjid yang diilhamkan oleh jurutera Jabatan Kerja Raya (JKR), telah dinamakan sebagai Masjid Kampung Rawa bersempena dengan kawasan tapak masjid ini dibina. Selepas itu, semakin banyak aktiviti keagamaan dan majlis ilmu dijalankan. Masjid kemudian dinaik taraf pada Oktober 2002 oleh Jabatan Agama Islam Pulau Pinang dan dengan rasminya menggunakan nama Masjid Jamek Kampung Rawa. Pengerusi masjid pada waktu itu, En Yatim Ahmad telah membentuk sebuah jawatankuasa qariah.

Projek naik taraf sekali lagi dijalankan pada tahun 2017 dengan libatsama JKR Timur Laut, Jabatan Perdana Menteri (ICU), Pejabat Pembangunan Persekutuan Negeri dan Majlis Agama Islam Negeri Pulau Pinang (MAINPP). Bangunan masjid siap dibina sepenuhnya pada bulan Mac 2020 dengan kapasiti 1096 orang jemaah. Masjid Jamek Kampung Rawa dinaungi satu kubah berbentuk lengkungan telur (al-Ihliji), motif dekoratif dengan pola geometri juga komposisi ruang nuansa cerah. Seni bina masjid kini tersergam indah di Kampung Rawa, Pulau Pinang.
Pautan luar

* Masjid Kampung Rawa di Facebook
* Masjid Kampung Rawa di TikTok
Kampong Rawa
Masjid Kapitan Keling

Masjid Kapitan Keling () yang terletak di Lebuh Pitt ialah masjid tertua di George Town, Pulau Pinang. Ia dibina di Daerah Timur Laut, Pulau Pinang, oleh tentera Syarikat India Timur apabila mereka tiba di Pulau Pinang pada akhir abad ke-18.

Seorang ketua kaum India Muslim, iaitu Caudeer Mohudeen yang juga dikenali sebagai Kapitan Kling telah memohon tanah dan mendapat kelulusan bagi tanah seluas 18 ekar pada November 1801 bagi pembinaan masjid. Selepas kematian Caudeer Mohudeen pada tahun 1834, tanah itu tidak lagi diiktiraf sebagai sebahagian pemberian asal. Jalan dan rumah awam di sekeliling masjid mengurangkan keluasan tanah kepada hanya 8 ekar menjelang 1916.

Masjid yang ada sekarang telah dibina pada 1916 bagi menggantikan bangunan yang sebelumnya. Pulau Pinang terbahagi kepada enam daerah pentadbiran agama.
Rujukan

* Masjid Kapitan Keling


Kapitan Keling
Kategori:Pelancongan di Pulau Pinang
Teh ais

Teh ais adalah satu bentuk teh sejuk, sering disajikan dalam gelas dengan ais. Ia mungkin atau mungkin tidak manis. Teh ais adalah juga satu minuman bungkus yang popular. Ia boleh dicampurkan dengan berperisa sirap, dengan perisa biasa termasuk lemon, pic, raspberi, limau, dan ceri.

Selain teh sebenar, herba-herba lain adalah juga kadang-kadang disajikan dengan sejuk dan dirujuk sebagai teh ais (herba). Teh ais tidak manis kadangkala dibuat oleh satu rendaman daun teh panjang pada suhu yang lebih rendah (sejam dalam matahari lawan 5 minit pada 80-100°C). Tambahan juga, kadangkala ia adalah juga dibiarkan untuk semalaman di dalam peti sejuk.
Kelainan budaya

thumb|left|Kuib ais dalam gelas tea ais Kanada, dibuat daripada sari
thumb|150 px|left|Teh ais di Malaysia
Austria

Teh ais adalah amat popular dalam Austria, walaupun nama biasa adalah teh ais berbanding teh diliputi ais. Perbadanan "Rauch" Austria adalah satu daripada pengeluar-paling popular.
Malaysia dan Singapura

Di rantau Asia tenggara, teh ais merujuk kepada air teh bersusu yang dicampurkan dengan ais. Ia merupakan minuman yang digemari di kawasan tropika. Teh ais biasanya kerap menjadi pilihan pada keadaan cuaca yang panas, bagaimanapun ia tetap menjadi pilihan sepanjang masa untuk rakyat tempatan.

Teh ais dan teh tarik merupakan minuman yang sepadan dengan hidangan nasi lemak dan roti canai yang terdapat di warung dan kedai mamak.
Switzerland

Sebuah syarikat daripada Pergunungan Alps Switzerland telah membuat teh ais herba sendiri. Teh ais herba ini diperbuat daripada teh hitam, gula, jus limau dan pudina, melissa officinalis, verbena, chamomile, stinging nettle, lady's mantle.
Rujukan
Pautan luar

Kategori:Teh
Teh tarik

Teh tarik () merujuk kepada air teh bersusu yang dicurah antara dua koleh bagi menyejukkannya dan menjadikan ia berbuih-buih bagaikan buih sabun. Ia merupakan minuman yang digemari di kawasan tropika. Teh tarik menjadi minuman pilihan sepanjang masa, siang dan malam bagi penggemarnya.
Penerangan

Teh tarik dan teh ais merupakan minuman yang dikaitkan dengan warung dan kedai mamak. Ia lazat diminum bersama-sama hidangan nasi lemak, roti canai, roti telur, roti tempayan, dan lain-lain.

Teh tarik biasanya dibuat dengan menggunakan teh serbuk yang murah dan dibeli secara pukal (pada kebiasaanya). Serbuk teh ini akan dibancuh dan ditapis dengan menggunakan tapisan kain.

Teh tarik pernah diburuk-burukkan oleh khabar angin yang mendakwa bahawa minuman teh tarik dicampur dengan sabun serbuk bagi menambah buihnya.

Buih teh tarik tersebut sebenarnya terbentuk disebabkan ia dicurah di antara dua biji kole di samping kepekatan kandungan gula dalam air teh menyebabkan buih yang terbentuk dapat bertahan lama.
Galeri

thumb|right|Teh tarik yang ditinkan.

Kategori:Warisan Kebangsaan Objek Warisan Tidak Ketara
Kategori:Minuman Malaysia
Tapisan

Tapisan atau penapis merujuk kepada satu alat yang digunakan bagi mengasingkan antara pepejal dengan cecair. Sebagai contoh penapis digunakan bagi menapis habuk teh, kopi bagi mengelakkan habuk tersebut masuk kedalam minuman apabila diminum.

thumb|Pelbagai jenis tapisan daripada tapisan kain dan plastik.

Pada umumnya terdapat pelbagai jenis tapisan, daripada yang diperbuat daripada plastik, kain kapas, dan juga besi. Tapisan plastik adalah ringan, murah, mudah digunakan dan dibersihkan. Tetapi ia tidak tahan panas, dengan itu tidak bileh digunakan bagi menapis minyak.

Tapisan besi tahan panas dan mudah dibersihkan, tetapi berat, lebih mahal, dan mudah berkarat. Tetapi ia tahan panas dan boleh digunakan bagi menapis minyak panas.

Tapisan kain tahan panas, ringan, mampu menapis dalam jumlah yang banyak, tetapi ia lebih sukar dibersihkan berbanding tapisan lain.

Selain digunakan bagi penyediaan makanan, tapisan juga digunakan bagi tujuan pengasingan, antara lain adalah, penapis udara dalam kereta, dan penyaman udara, tapisan perangkap sampah dan lain-lain.


Kategori:Teknik makmal
Kategori:Kimia analisis
Mohamad Sheriff Bin Osman

Dato' Sir Haji Mohamad Sheriff bin Osman (5 Ogos 1890 - 27 September 1962) ialah Menteri Besar Kedah yang pertama dari tahun 1948 hingga 1954.

Dilahirkan di Seberang Sungai Raja, Alor Star, Sheriff mendapat pendidikannya sehingga darjah 7 di Penang Free School, sebuah sekolah bahasa Inggeris. Pada awal pembabitan beliau dalam pentadbiran, Sheriff pernah dilantik memegang jawatan-jawatan utama dalam Kerajaan Negeri Kedah, antaranya:
* 1910-1912: Timbalan Setiausaha Kerajaan Negeri II
* 1912-1914: Pengarah Tanah dan Survei Negeri
* 1915-1917: Timbalan Setiausaha Kerajaan Negeri I
* 1917-1932: Pengarah Perkhidmatan Awam Negeri, Ketua Penterjemah/Jurubahasa di Pejabat Penasihat Inggeris Alor Setar
* 1932-1948: Setiausaha Kerajaan Negeri Kedah.

Sheriff dilantik sebagai Menteri Besar Kedah yang pertama pada tahun 1948 hingga tahun 1954.

Memandangkan bahawa kelahiran Sheriff adalah daripada golongan orang kebanyakan di zaman pentadbiran Kerajaan Negeri Kedah yang pada masa itu dikuasai oleh golongan-golongan Tunku, Syed, Wan, dan sebagainya, pencapaian Sheriff adalah amat cermelang. Sebagai penghargaan terhadap sumbangan dan jasa baktinya sebagai Menteri Besar Kedah, beliau telah dikurniakan dengan beberapa anugerah, antaranya:
* 'Pingat Perkhidmatan Lama Kedah' oleh KDYMM Almarhum Sultan Abdul Hamid Halim Shah
* K.B.E. dan C.M.G. daripada Raja British di London
* 'Darjah Kebesaran Merit Kedah' (K.O.M) oleh KDYMM Almarhum Sultan Badlishah ibni Sultan Abdul Hamid.
Meninggal Dunia

Dato' Haji Mohamad Sheriff kembali ke rahmatullah pada 27 September 1962 sewaktu berusia 72 tahun dan disemadikan di Tanah Perkuburan Islam Kampung Akar Peluru ataupun nama kini Tanah Perkuburan Masjid Al-Ghufran.


Kategori:Menteri Besar Kedah
Kategori:Kelahiran 1890
Kategori:Kematian 1962
Kedah
Tunku Ismail bin Tunku Yahaya

Almarhum Tan Sri Haji Sir Tunku Ismail bin Haji Tunku Yahaya (23 April 1907 – 24 November 1969) ialah seorang bangsawan yang berasal daripada keluarga Diraja Kedah dari moyang beliau Tunku Hamida binti Tunku Muhammad Akil sehingga beberapa generasi ke 11 menyambung kepada Sultan Kedah ke-20, Sultan Abdullah Mukarram Shah ibni Sultan Muhammad Jiwa Zainal Adilin Mu'adzam Shah.

Beliau menjadi Menteri Besar Kedah ke-2 dari tahun 1954 sehingga 1959.
Pendidikan

Beliau mendapat pendidikan asas di sekolah Melayu dan Inggeris serta lulus Senior Cambridge di Kolej Sultan Abdul Hamid, Alor Star.
Kerjaya

Tunku Ismail bin Tunku Yahaya pernah dilantik memegang beberapa jawatan penting dalam pentadbiran negeri Kedah sebelum dilantik sebagai Menteri besar Kedah. Tunku Ismail memulakan kerjaya dengan menjawat jawatan sebagai Kadet Perkhidmatan Awam pada tahun 1926. Antara jawatan lain yang pernah disandang ialah sebagai Penolong Pegawai Tanah Kubang Pasu, Penolong Pegawai Daerah dan Tanah Sik, Ahli Majlis Perbadaran Kota Setar, Pegawai Tanah Kubang Pasu dan Pegawai Daerah dan Tanah Langkawi. Seterusnya beliau pernah dilantik sebagai "First Assistant Superintendent Monopolis and Customs Alor Setar", Pegawai Daerah Kulim, Pegawai Daerah Kuala Muda, Ketua Majistret Alor Setar dan 'Food Controller' Negeri Kedah.

Beliau telah dilantik sebagai Timbalan Ketua Setiausaha Kerajaan Negeri Kedah dan kemudian sebagai Setiausaha Kerajaan Negeri Kedah pada tahun 1948.
Menteri Besar Kedah

Beliau memangku jawatan Menteri Besar Kedah dari tahun 1949 hingga tahun 1951 dan seterusnya dilantik sebagai Menteri Besar Kedah yang kedua dari tahun 1954 hingga tahun 1959. Beliau juga merupakan duta Malaysia ke Perancis. Ditugaskan pada 22 Ogos 1959.
Kematian

Beliau telah meninggal dunia pada pukul 9.45 pagi hari Isnin 24 November 1969 pada usia 62 tahun akibat sakit jantung di rumahnya di Petaling Jaya, Selangor. Beliau telah disemadikan di tanah perkuburan Islam Petaling Jaya pada lewat petang hari yang sama. Bekas Perdana Menteri Malaysia yang pertama iaitu Tunku Abdul Rahman turut menziarahi jenazah beliau.
Rujukan

Kategori:Menteri Besar Kedah
Kategori:Kelahiran 1907
Kategori:Kematian 1969
Kategori:Ahli Majlis Perundangan Persekutuan Tanah Melayu
Kategori:Kematian akibat serangan jantung
Kategori:Orang dari Kulim
Kategori:Kerabat diraja Kedah
Kedah
Kategori:Penerima Pingat Peringatan Malaysia (Emas)
Kategori:Duta Besar Malaysia ke Perancis
Sejarah Kedah

Sejarah Awal Kedah Tua

Perkembangan sejarah awal Negeri Kedah dan lain-lain negeri di Semenanjung Malaysia adalah disebabkan oleh kedudukan ilmu alamnya yang begitu strategik di rantau ini. Dipandang dari sudut prasejarah, sekurang-kurangnya Semenanjung Malaysia disifatkan sebagai jambatan atau landasan yang dilalui oleh manusia di dalam proses migrasi dari utara ke selatan dan seterusnya ke kepulauan Asia Tenggara dan Pasifik.

Kemudian tatkala perdagangan maritim berkembang dengan pesatnya, Semenanjung ini telah memainkan peranan yang penting sekali kerana kedudukannya di pertengahan antara dua pusat perdagangan yang besar di masa itu iaitu India dan negara-negara Arab di sebelah barat dan Negeri China di sebelah timur. Di kala pelayaran laut hanya bergantung kepada tiupan angin monsun, dan sementara menunggu pertukaran haluan tiupan angin tersebut, Semenanjung Malaysia telah dijadikan bukan sahaja tempat berteduh tetapi juga sebagai tempat untuk membuat pertukaran dagangan mereka.

Dilihat dari sudut yang tersebut di atas, kita dapati Negeri Kedah mempunyai beberapa keistimewaan yang tersendiri yang secara tidak langsung telah menghasilkan keunikan perkembangan sejarah yang dilaluinya. Gua-gua batu kapur yang merupakan tempat tinggal atau tempat persinggahan masyarakat zaman prasejarah banyak terdapat di daerah-daerah Kubang Pasu, Kota Star dan Baling. Apa yang lebih menarik ialah terdapatnya sebuah gunung yang tersergam indah di persisiran pantai yang dipercayai telah menjadi landmark kepada pelayar-pelayar yang melalui Lautan Hindi di zaman yang silam. Di samping itu, Negeri Kedah juga boleh dihubungi melalui jalan darat dengan negeri-negeri di pantai timur Semenanjung Malaysia tanpa menghadapi kesulitan (Wheatley 1961 : xxvi ; Braddle 1980 ).

Keseluruhan faktor-faktor yang tersebut di atas dengan sendirinya menunjukkan keagungan sejarah yang telah dilalui oleh Kedah khasnya dan Semenanjung Malaysia amnya.

Pada masa kejayaan Srivijaya, negeri ini telah dipilih sebagai ibu negeri iaitu sejak masa Sri Mara Vijayatunggavarman berdasarkan pahatan pada Larger Layden Plates sampai pada masa Sri Sangrama Vijayatunggavarman yang kemudian ditawan oleh Rajendra Chola I seperti yang disebut pada batu bersurat Tanjore.

Mengikut Hikayat Merong MahaWangsa, negeri Kedah telah diasaskan oleh Merong Maha Wangsa dengan gelaran Sultan Muzaffar Shah.
Salasilah Duli-Duli Yang Maha Mulia
Lihat juga

* Lembah Bujang
pautan Luar
Rujukan

Kategori:Sejarah Malaysia
Kategori:Bekas jajahan British
Istana Pulau Tiga

Istana Pulau Tiga merupakan bangunan seluas 0.61201 hektar yang merupakan pusat pentadbiran Sultan Ahmad Tajuddin Halim Shah, Sultan Kedah yang ke-21 (1804 - 1845). Sultan Ahmad Tajuddin Halim Shah telah memindahkan pemerintahannya dari Kota Kuala Kedah ke Kota Kuala Muda dalam tahun 1804 - 1820 dan membina istana ini sebagai pusat pentadbiran. Istana ini terletak berhampiran Sungai Merbok dan Sungai Tukang di Kampong Baru, Pulau Tiga, Mukim Sungai Petani, Daerah Kuala Muda, Kedah. Istana Pulau Tiga mendapat nama sempena tiga buah pulau yang mengadapnya, yang dinamakan Pulau Tok Kuning, Pulau Tengah dan sebuah lagi tidak bernama.

Istana Pulau Tiga telah musnah terbakar dalam satu serangan tentera Siam pada 12 November 1821, yang turut memusnahkan Kota Kuala Kedah dan Alor Star. Akibat dari serangan Siam tersebut baginda sultan telah berundur ke Pulau Pinang dan kemudian ke Melaka, sebelum kembali berkuasa pada tahun 1842. Pada masa kini, hanya sisa kemusnahan istana ini yang masih tinggal sebagai bukti kewujudannya.
Pautan luar

* https://web.archive.org/web/20030727210901/http://www.mykedah.com/10heritage/101_3.html


Kategori:Istana di Malaysia
Kategori:Bangunan dan struktur di Kedah
Parti Bersatu Rakyat Sabah

Parti Bersatu Rakyat Sabah (bahasa Inggeris: United Sabah People's Party; singkatan: PBRS) ditubuhkan pada 11 Mac 1994. Sebelum penubuhan PBRS, beberapa orang bekas ketua Parti Bersatu Sabah (PBS) seperti Tan Sri Datuk Seri Panglima Joseph Kurup, Datuk Clarence Dicsenol Bongkos Malakun, Datuk James Andrew Vitales, Senator Datuk Limun Laikim dan Encik Cyril Pauting Yansalang, JP (mantan Setiausaha Perhubungan Awam Ketua Menteri Sabah/PBS). Lambang PBRS adalah ukiran dan ciptaan beliau mengadakan perjumpaan sebanyak empat kali untuk membincangkan tentang penubuhan PBRS. Parti Bersatu Rakyat Sabah (PBRS) adalah salah satu komponen utama Gabungan Rakyat Sabah iaitu gabungan politik yang berpusat di Sabah Borneo.
Menyertai Barisan Nasional

Pada 16 Mac 1994, Tan Sri Datuk Seri Panglima Joseph Kurup bersama Datuk Clarence Dicsenol Bongkos, Senator Datuk Limun Laikim dan Encik Cyril Pauting Yansalang telah berjumpa dengan Perdana Menteri Malaysia ke-4, Mahathir Mohamad, yang merupakan Pengerusi Barisan Nasional di Kuala Lumpur untuk menyampaikan surat permohonan menyertai Barisan Nasional sebagai parti komponen.
Menyertai Gabungan Bersatu Sabah (GBS)

Pada 15 Mei 2018, parti ini mengambil keputusan untuk keluar dari Barisan Nasional berkuat kuasa serta merta dan menyertai Gabungan Bersatu Sabah yang merupakan sebuah lagi blok parti pembangkang yang bertumpu di kawasan Timur Malaysia. Walaubagaimanapun, pada Mac 2020, berikutan kejatuhan gabungan Pakatan Harapan sebagai parti pemerintah Malaysia, PBRS kembali menjadi komponen utama Barisan Nasional sekaligus menjadi komponen Gabungan Bersatu Sabah untuk bahagian Timur Malaysia.
Menyertai Gabungan Rakyat Sabah (GRS)

pada 12 September 2020, PBRS bersetuju untuk menyertai dan menjadi parti komponen utama gabungan politik yang berpusat di Sabah iaitu Gabungan Rakyat Sabah (GRS). Timbalan Presiden PBRS, Arthur Joseph Kurup menandatangani Memorandum Persefahaman (MoU), Gabungan Rakyat Sabah pada 9 Januari 2021. Arthur Joseph Kurup menjadi wakil PBRS dalam menandatangani memorandum persefahaman GRS. Pada 10 Januari 2021, PBRS secara rasmi menjadi parti komponen utama bagi Gabungan Rakyat Sabah. Walaubagaimanapun, keahlian PBRS digugurkan dari GRS selepas melakukan tindakan pelanggaran calon Pilihan raya umum Malaysia 2022 di bahagian Parlimen Ranau dengan menggunakan logo PBRS-BN yang mengakibatkan pembatalan perjanjian diantara gabungan Barisan Nasional dan Gabungan Rakyat Sabah. beberapa kerusi hasil dari pelanggaran PBRS telah mengakibatkan GRS untuk berjalan secara mandiri dan bebas. GRS pada tahun 2024 telah kukuh dengan 42 kerusi ADUN, 6 Ahli Dewan Rakyat, 2 Ahli Dewan Negara, dan mempunyai 8 komponen parti tempatan dalam gabungan tersebut. Manakala, PBRS kekal dengan Barisan Nasional.
Wakil Rakyat

Dewan Rakyat
Dewan Undangan Negeri Sabah
Lihat juga

* Senarai parti politik Malaysia
* Politik Malaysia
Rujukan


Pautan luar

Kategori:Parti Bersatu Rakyat Sabah
Kategori:Parti politik di Sabah
Kategori:Parti komponen Barisan Nasional
Kampung Padang Gajah

Kampung Padang Gajah terletak di Trong, Taiping, Perak Darul Ridzuan.
Kampung ini berdekatan dengan Kampung Ayer Terjun, Kampung Temerlok, Kampung Durian Sebatang dan Kampung Sungai Kerang.

Puncak Gunung Bubu (1657 m) terletak kira-kira 10 km di sebelah barat Kampung Padang Gajah.
Cara ke sana

* Dari Taiping, terus ke Trong dan ke Kampung Padang Gajah.
* Dari Kuala Kangsar
* Dari Beruas
Tokoh

* Yusuf Ishak, Presiden Singapura

Padang Gajah